《临江仙 其二 寄题施湖西愚楼》
清代·丁澎

昔日愚公曾有谷，竹楼更起洪州。宦游人尽恋风流。

携琴千日酒，种秫百花洲。楼外萧滩楼上月，开帘几对闲鸥。

登斯楼也乱云浮。有山官舍里，巢许亦淹留。

作者简介：（约1622—1686）清浙江仁和人，字飞涛，号药园。回族。顺治十二年进士，官主事。充河南乡试副考官，荐升郎中。科场案起，以违例被劾，谪塞上五年。工诗。早年与毛先舒、柴绍炳等人称“西泠十子”，后又与宋琬、施闰章等人号“燕台七子”。有《信美堂诗选》、《扶荔堂集》。